भादरिया शक्तिपीठ तक सड़क मार्ग की चौड़ाई कम होने से श्रद्धालु परेशान
भास्कर संवाददाता | पोकरण (आंचलिक)
ग्रामपंचायत लाठी के शक्तिपीठ मंदिर से भादरिया फांटा तक सड़क मार्ग की चौड़ाई नहीं होने के कारण वाहन चालकों के साथ-साथ श्रद्धालुओं को आने जाने के लिए परेशानियों का सामना करना पड़ रहा है।
सामाजिक कार्यकर्ता दिलीप कुमार ने बताया कि भादरिया फांटा से भादरिया गांव जाने वाले मार्ग की चौड़ाई कम होने के कारण ग्रामीणों सहित श्रद्धालुओं को भी परेशानियों का सामना करना पड़ रहा है। वहीं मार्ग की चौड़ाई कम होने के कारण कभी कभार वाहनों के आपस में भिड़ने की संभावना बनी रहती है। भादरिया फांटा से भादरिया मंदिर तक सड़क मार्ग की चौड़ाई नहीं हाेने के कारण आमने-सामने वाहन खड़े हो जाते हैं तथा वाहनों को निकलने के के लिए कई घंटों तक वाहन चालकों को इंतजार करना पड़ता है। उन्होंने बताया कि भादरिया फांटा से मंदिर तक लगभग 10किलोमीटर की दूरी होने के कारण वाहन चालकों को आने जाने के लिए तकलीफों का सामना करना पड़ रहा है। उन्होंने बताया कि इस सड़क मार्ग की कम चौड़ाई होने के कारण वाहन हर समय आपस में टकराने की संभावना बनी रहती है। जिसके कारण कभी भी हादसा हो सकता है। उन्होंने बताया कि इस संबंध में सार्वजनिक निर्माण विभाग के अधिकारियों को कई बार अवगत करवाया गया लेकिन अभी तक अधिकारियों द्वारा इस ओर कोई ठोस कदम नहीं उठाया गया है। जिसके चलते आने वाले श्रद्धालुओं में प्रशासन के खिलाफ दिनों दिन रोष बढ़ता जा रहा है।
पोकरण (आंचलिक) भादरिया फांटा से मंदिर तक सड़क की कम चौड़ाई होने से वाहन चालकों को हो रही है परेशानी।
hin_Deva npi_Deva hin_Deva hin_Deva hin_Deva